**EELDUSPÄDEVUSED**

**Tallinna Ülikooli kunstiteraapiate magistriõppesse sisseastumiseks**

Tallinna Ülikooli kunstiteraapiate magistriõppes on kolm spetsialiseerumist: visuaalkunstiteraapia, muusikateraapia ning tantsu- ja liikumisteraapia. 2019. aastal oleme kavandanud vastuvõtu ainult visuaalkunstiteraapia spetsialiseerumissuunal.

Eelduspädevuste olemasolu on vajalik vaid nendele sisseastujatele, kes ei ole lõpetanud kunstiteraapiate bakalaureuseõpet. Vajalikud on nii (1) üldised eelduspädevused kui ka (2) spetsialiseerumissuuna eelduspädevused. Eelduspädevuste arvestamise vormil tuleb näidata, milliste ainete/koolituste raames need on omandatud (vt Lisa dokumendi lõpus).

Tallinna Ülikool pakub võimalust üldiste eelduspädevuste omandamist läbi Avatud Akadeemia (<https://www.tlu.ee/avatud>) ning spetsialiseerumissuuna algkursusi täiendkoolitustena (visuaalkunstiteraapia algkursus, tantsu- ja liikumisteraapia algkursus, 14 EAP; info: <https://www.tlu.ee/treener#kunstiteraapiad>).

Täidetud eelduspädevuste arvestamise vorm, koos vastavate soorituste tõendavate dokumentidega (tunnistused, tõendid jms) tuleb esitada dokumentide vastuvõtu ajal kas:

1. läbi SAIS-i (<https://sais.ee/>) või
2. vastuvõtulauda Tallinna Ülikoolis (Narva mnt 25)
3. ÜLDISED EELDUSPÄDEVUSED

**1.1 Tervise ja heaolu eelduspädevused/-ained\*:**

* Anatoomia ja füsioloogia – soovitav maht 4 EAP; TLÜ aine TST6003.LT võimalik võtta Avatud Akadeemia kaudu.
* Psühhopatoloogia alused – soovitav täienduskoolitus mahus 3 EAP; toimub spetsialiseerumissuuna algkursusega paralleelselt (TLÜ).

**1.2 Psühholoogia eelduspädevused/-ained\*:**

* Üld- ja sotsiaalpsühholoogia – soovitav maht 6 EAP; TLÜ aine PSP6066.LT võimalik võtta Avatud Akadeemia kaudu.
* Arengupsühholoogia või -teooriad – soovitav maht 5 EAP, TLÜ aine PSP6010.LT võimalik võtta Avatud Akadeemia kaudu.
* Isiksusepsühholoogia või -teooriad – soovitav maht 5 EAP TLÜ aine PSP6011.LT võimalik võtta Avatud Akadeemia kaudu.

**1.3 Psühhoteraapia pädevused/eeldusained\*:**

* Ülevaade psühhoteraapiatest (eeskätt psühhoanalüütiline psühhoteraapia kui traditsiooniline lähenemine kunstide psühhoteraapis ning kognitiiv-käitumuslik teraapia kui Eestis kõige enam rakendatav psühhoteraapia) – soovitav täienduskoolitus mahus 3 EAP; toimub spetsialiseerumissuuna algkursusega paralleelselt (TLÜ).

\* Ainete minimaalne arvestatav maht on 3 EAP.

1. SPETSIALISEERUMISSUUNA EELDUSPÄDEVUSED

**Visuaalkunstiteraapia spetsialiseerumissuund**

**2.1 Kunst - tunnistus kunstialase ettevalmistuse kohta**

Kunstialase pädevuse hindamine ning otsus tasandusainete vajalikkuse ja mahu osas tehakse magistriõppesse vastuvõtu kutsesobivuskatse raames varasema kunstialase ettevalmistuse, sisseastumise loomingulise katse ja portfoolio põhjal.

Kunstialase ettevalmistuse täiendamise vajadusel tuleb võtta magistriõppega paralleelselt esimesel kursusel Avatud Akadeemia kaudu tasandusained 8 EAP:

Kujundilugu I, 4 EAP. Professor Sirje Runge

Kujundilugu II, 4 EAP. Professor Sirje Runge

**2.2 Visuaalkunstiteraapia pädevused**

Sisseastumise eelduseks on visuaalkunstiteraapia algkursuse läbimine (minimaalselt üheaastane kursus mahuga 14 EAP), mis hõlmab järgmisi aineid või teemasid, mis on fikseeritud akadeemilisel õiendil või ainekaartides:

* Visuaalkunstiteraapia ajalugu ja teooriad
* Visuaalkunstiteraapia meetodid ja tehnikad, sihtrühmad
* Visuaalkunstiteraapia protsess ja hindamine
* Omakogemuse rühm

**Tantsu- ja liikumisteraapia spetsialiseerumissuund**

**2.1 Tants ja liikumine - tunnistus tantsu- ja/või liikumisalase ettevalmistuse kohta**

Soovituslik on kogemus kahes tantsu- või liikumisstiilis (~200 tundi). Tantsu- ja liikumisalase pädevuse hindamine ning otsus tasandusainete vajalikkuse ja mahu osas tehakse varasema tantsu- ja liikumisalase ettevalmistuse, loomingulise katse ja portfoolio põhjal.

**2.2 Tantsu- ja liikumisteraapia pädevused:**

Sisseastumise eelduseks on tantsu- ja liikumisteraapia algkursuse läbimine (minimaalselt üheaastane kursus mahuga 14 EAP), mis hõlmab järgmisi aineid või teemasid, mis on fikseeritud akadeemilisel õiendil või ainekaartides:

* Tantsu- ja liikumisteraapia ajalugu ja teooriad
* Tantsu- ja liikumisteraapia meetodid ja tehnikad, sihtrühmad
* Tantsu- ja liikumisteraapia protsess ja hindamine, liikumise vaatlus ja analüüs
* Omakogemuse rühm

**Tasandusmooduli määramine**

Eeldusainete kaudu omandatakse eelduspädevused kunstiteraapiate magistriõppekaval õppimiseks. Kunstiteraapiate vastuvõtueksamile pääsemiseks võib puuduvate eeldusainete maht olla kuni 16 EAP. Selles mahus võib üliõpilaskandidaadile määrata tasandusmooduli puuduvate eelduspädevuste omandamiseks Avatud Akadeemia tasulises õppes. Üliõpilaskandidaat võetakse kunstiteraapiate magistriõppesse tingimusel, et ta sooritab tasandusmooduli ained magistriõppe esimese aasta jooksul. Vastuvõtu raames sõlmitakse vastav leping.

Magistriõppesse ei immatrikuleerita üliõpilaskandidaate, kellele vastuvõtukomisjon määrab tasandusmooduli üle 16 EAP.

Kunstiteraapiate vastuvõtuga seotud lisainformatsioon:

<https://www.tlu.ee/kunstiteraapiad#vastuvotutingimused>

Õppespetsialist: Polina Hanenko, polina.hanenko@tlu.ee

Õppekava kuraator: dotsent Eda Heinla, eda.heinla@tlu.ee

Täienduskoolituste info: Kadri Herde, kadri.herde@tlu.ee

**KUNSTITERAAPIATE EELDUSPÄDEVUSTE ARVESTAMISE VORM**

**Vorm esitada elektrooniliselt, vormile lisada tunnistuste koopiad skaneeritult. Vormi täitmisel lähtuda oma spetsialiseerumissuunast.**

Nimi ja perekonnanimi:

Isikukood:

Kontakt (e-post, telefon):

Kuupäev:

**1. ÜLDISED EELDUSPÄDEVUSED**

|  |  |  |  |  |
| --- | --- | --- | --- | --- |
|  | **Aine(te) nimetus(ed) ja maht originaaldokumendil** | **Sooritamise aeg** | **Tunnistuse nimetus, väljaandja**  | **Märkused**  |
| **Tervis ja heaolu:** |  |  |  |  |
| Anatoomia ja füsioloogia |  |  |  |  |
| Psühhopatoloogia alused |  |  |  |  |
| **Psühholoogia:** |  |  |  |  |
| Üld- ja sotsiaalpsühholoogia |  |  |  |  |
| Arengupsühholoogia või -teooriad |  |  |  |  |
| Isiksusepsühholoogia või -teooriad |  |  |  |  |
| **Psühhoteraapia:** |  |  |  |  |
| Ülevaade psühhoteraapiatest (soovitav psühhoanalüütiline psühhoteraapia ja kognitiiv-käitumuslik psühhoteraapia) |  |  |  |  |
| **Loominguline ettevalmistus** (vastavalt spetsialiseerumissuunale kunstis või tantsus ja liikumises)**:** |  |  |  |  |

**2. SPETSIALISEERUMISSUUNA EELDUSPÄDEVUSED**

täita tabel ainult oma spetsialiseerumissuuna kohta

|  |  |  |  |  |
| --- | --- | --- | --- | --- |
| **Visuaalkunstiteraapia spetsialiseerumissuund** | **Aine(te) nimetus(ed) ja maht originaaldokumendil** | **Sooritamise aeg** | **Tunnistuse nimetus, väljaandja**  | **Märkused**  |
| Visuaalkunstiteraapia meetodid ja tehnikad, sihtrühmad |  |  |  |  |
| Visuaalkunstiteraapia protsess ja hindamine |  |  |  |  |
| Omakogemuse rühm |  |  |  |  |

või

|  |  |  |  |  |
| --- | --- | --- | --- | --- |
| **Tantsu- ja liikumisteraapia spetsialiseerumissuund** | **Aine(te) nimetus(ed) ja maht originaaldokumendil** | **Sooritamise aeg** | **Tunnistuse nimetus, väljaandja**  | **Märkused**  |
| Tantsu- ja liikumisteraapia meetodid ja tehnikad, sihtrühmad |  |  |  |  |
| Tantsu- ja liikumisteraapia protsess ja hindamine, liikumise vaatlus ja analüüs |  |  |  |  |
| Omakogemuse rühm |  |  |  |  |